《与缪天自夜话》
清代·陈学洙

牢落萧斋病后身，灯前款款话相亲。寒喧世态吾偏拙，贫贱交情尔最真。

纵酒莫辞今夜月，悲秋俱是异乡人。明朝便作河梁别，天末凉风起白蘋。

作者简介：（1638—1719）清江苏长洲人，字左原。康熙二十三年举人。性情笃厚，守节操极严。工诗文，其古诗古朴深秀，近体意致淡荡。有《西田诗集》、《响山夕集》。